*Ο περίπατος του Λι Πάι*, λεπτομέρεια έργου του Λιανγκ Κάι (1140-1210)
Ο **Λι Πο** ή **Λι Πάι** (*李白*, 701 – 762) ήταν Κινέζος ποιητής, αναγνωρισμένος ως μία ιδιοφυής και ρομαντική προσωπικότητα που εξύψωσε παραδοσιακές ποιητικές φόρμες. Αυτός και ο φίλος του, Του Φου (712-770), ήταν οι δύο πιο εξέχουσες προσωπικότητες στην άνθηση της κινεζικής ποίησης κατά τη δυναστεία των Τανγκ που συχνά αποκαλείται "η Χρυσή Εποχή της Κίνας". Είναι γνωστός και με το παρωνύμιο «Εξόριστος Αθάνατος». Το έργο του ανήκει χρονικά στην περίοδο της δυναστείας των Τανγκ (618-907), κατά την οποία παρατηρήθηκε σημαντική άνθιση στη λογοτεχνία και στις τέχνες. Γνωστός για την αγάπη του στο κρασί, την οποία αποτύπωσε στους στίχους του, ο Λι Πο χαρακτηρίζεται επίσης για την προωθημένη φαντασία του. 

Ο ίδιος θεωρούσε πως καταγόταν από αυτοκρατορική οικογένεια. Κάποιοι θρύλοι αναφέρουν πως είχε τουρκική καταγωγή, πιθανώς από τη μητέρα του. Σε αντίθεση με άλλους σύγχρονους ποιητές, ο Λι Πο δεν επιδίωξε ποτέ να συμμετάσχει στις εξετάσεις που απαιτούνταν για το διορισμό του σε δημόσιο αξίωμα, και ενώ μόνο μια θέση στην αυτοκρατορική αυλή έδινε πραγματικό κύρος σε έναν ποιητή της εποχής εκείνης. Το 724 ταξίδεψε στην ανατολική Κίνα όπου παντρεύτηκε και έζησε στην Ανλού (σήμερα στην επαρχία Χουμπέι). Πιθανώς μετά το θάνατο της γυναίκας του, περίπου το 730, περιπλανήθηκε για μεγάλο διάστημα, σύμφωνα με αναφορές ως περιπλανώμενος «ιππότης τιμωρός» της αδικίας, αλλά και ως Ταοϊστής ερημίτης.

Ήδη φημισμένος ως ποιητής, θεωρείται σχεδόν βέβαιο πως προσδοκούσε μία θέση στην αυλή του αυτοκράτορα, όταν το 742 έφθασε στην πρωτεύουσα Τσανγκάν. Τελικά διορίστηκε στην Ακαδημία Χαν λιν. Το φθινόπωρο του 744, για αδιευκρίνιστους λόγους, φαίνεται πως εγκατέλειψε τη θέση του και ξεκίνησε εκ νέου τις περιπλανήσεις. Το 756 τιμήθηκε ανεπίσημα με τη συμμετοχή του στη στρατιωτική αποστολή του πρίγκηπα Λιν, ο οποίος όμως εκτελέστηκε αργότερα με την κατηγορία πως φιλοδοξούσε να δημιουργήσει ανεξάρτητο βασίλειο και ο Λι Πο φυλακίστηκε. Το 758 του δόθηκε αμνηστία και επέστρεψε στην ανατολική Κίνα. Σύμφωνα με ένα δημοφιλή θρύλο πνίγηκε όταν, μεθυσμένος στη βάρκα του, επιχείρησε να πιάσει τον αντικατοπτρισμό του φεγγαριού στο νερό.

Παραπομπές
----------

1. ↑  *The Fine Art Archive*. cs.isabart.org/person/16721. Ανακτήθηκε στις 1  Απριλίου 2021.
2. ↑  Tony Barnstone & Chou Ping, *The Anchor Book of Chinese Poetry: From Ancient to Contemporary, The Full 3000-Year Tradition*, σελ. 116, Random House LLC (2010) ISBN 9780307481474
3. ↑  «Li Bai (701-762)». Whittier College. Αρχειοθετήθηκε από το πρωτότυπο στις 11 Ιουνίου 2012. Ανακτήθηκε στις 14 Μαρτίου 2012.
4. ↑  «Biography of Li Bai». Guo Wenjing’s Opera. Αρχειοθετήθηκε από το πρωτότυπο στις 30 Ιουλίου 2013. Ανακτήθηκε στις 14 Μαρτίου 2012.

Πηγές
-----

* "Li Bai." Encyclopædia Britannica. 2009. Encyclopædia Britannica Online. 19 Sep. 2009.
* Bai Li, Hinton David. *The selected poems of Li Po*, New Directions Publishing, 1996
* Ο Λι Πο απεικονίζεται στο Wu Shuang Pu του Jin Gu Liang (譜 譜, μια λίστα ασύγκριτων ηρώων).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λι Πο** |

* Wikisource, μεταφράσεις ποιημάτων του στην αγγλική γλώσσα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 108726426
* **Europeana**: agent/base/60135
* **ΕΒΕ**: 92891
* LCCN: n50062078
* ISNI: 0000 0001 2147 0982
* GND: 118934163
* SELIBR: 71186
* SUDOC: 026989395
* BNF: cb119129361 (data)
* BIBSYS: 11071144
* MusicBrainz: a1a8f59e-a5a3-4152-9fab-a15ab5eff21d
* NLA: 36730187
* NDL: 00315906
* NCL: 002203490
* NKC: jn20000603747
* BNE: XX1037299
* CiNii: DA01060540

 |

 |